Lav et referat af nedenstående tekst:

Tekst:
Theresa Berg Andersen fra Vesthimmerland har ærgret sig en del siden folketingsvalget. Hun manglede præcis 129 stemmer i at komme i folketinget. Men nu sker det alligevel fra 1. januar 2020. Der afløser hun nemlig SF's finans- og erhvervsordfører, Lisbeth Bech Poulsen. Bech Poulsen er gravid og skal føde i begyndelsen af næste år. - Jeg skal i folketinget. Er det ikke fedt, siger Theresa Berg Andersen, da TV MIDTVEST fanger hende til byrådsmøde i Vesthimmerland Kommune. - Jeg er da spændt, og glæder mig helt vildt til at se maskinrummet inden fra. Lisbeth Beck Poulsen har siddet i folketinget siden 2011. Hun er valgt i Nordjyllands Storkreds og fik 2645 stemmer ved seneste folketingsvalg, og snuppede dermed lige det ene SF-mandat med 129 stemmer mere end Theresa Berg Andersen, der stillede op for første gang. - Jeg må nok indrømme, at jeg har tænkt på det tal en del siden valgnatten, siger den nye vikar fra Nordjylland. Orlov fra arbejde og byråd Nu er det så vikarens tur til at passe arbejdet i Folketinget, mens kollegaen er på barsel. Det betyder også at 39-årige Theresa Berg Andersen søger orlov fra sit civile arbejde, som leder af en integreret institution med både vuggestue og børnehave. Men arbejdet kommer nok på en eller anden måde også til at sætte sit præg på arbejdet på Christiansborg. - Jeg er optaget af mennesker, børn og uddannelse. I første omgang er det ikke meningen, at den nuværende viceborgmester i Vesthimmerland skal have nogle egentlige ordførerskaber i Folketinget. Efter planen får hun i stedet en tre-fire konkrete sager, som hun kan kaste sig over. Og så flytter hun til København i hverdagene, i den lejlighed Folketinget stiller til rådighed. - Nu har jeg lovet mig selv at mærke efter. Og kigge godt og grundigt på min familie og mærke efter, om de også synes, det kan hænge sammen, inden jeg beslutter, om jeg vil stille op som folketingskandidat igen. Theresa Berg Andersen har mand og to piger på 14 og 15 år. - Lige nu glæder jeg mig. Det med at komme over og snuse, det bliver spændende. Da man ikke må have dobbeltmandater i SF, så søger Theresa Berg Andersen også orlov fra sit byrådsarbejde. Her bliver hun afløst af Karen Klausager, som også overtager pladsen i økonomiudvalget. - Hun skal ind og lægge arm med de tunge drenge, siger Theresa Berg Andersen Niels Hebøll overtager posten som viceborgmester i Vesthimmerland.

Referat:
SF'eren Theresa Berg Andersen afløser partikollegaen Lisbeth Bech Poulsen, der er gravid.